جمهورباشقانی رجب طیب اردوغان ایله آلمانیا باش ناظیری آنگلا مرکل آراسیندا تلفون دانیشیغی اولدو.
گؤروشده بولگه سل مسئله‌لر ایله ایکی طرف‌لی علاقه‌لرین موذاکیره ائدیلدیگی بیلدیریلدی.
گوروشده اردوغان ایله مرکل سوریه‌نین حلب شهرینده اینسانی یاردیم‌لارین چاتدیریلماسی ایستیقامتینده سعی‌لرین آرتیریلماسی‌نین واجیب‌لیگینی دیله گتیردیلر.
جمهور باشقانی اردوغان قیبریس مسئله‌سینه ده توخونا‌راق دئدی کی، تورکیه کئچمیش‌دن بری‌دیر آدادا ایکی طرفین حقوق‌لارینی برابر شکیلده قورویان، عدالت‌لی، دائمی و احاته‌لی بیر حل یولون‌دان یانا اولدوغونو دیله گتیردی.
اردوغان قاچقین‌لار مسئله‌سینده ایسه بیلدیردی کی، آوروپا بیرلیگی اوزرینه دوشن تعهدلرینی یئرینه یئتیرمه‌لی‌دیر.
تلفون دانیشیغیندا لیدئرلر ترورلا موباریزه مسئله‌سینه ده توخوندو‌لار. بو چرچیوه‌ده جمهور باشقانی اردوغان تورکیه اولا‌راق آلمانیا‌دان باشدا بولوجو ترور تشکیلاتی پ.کا.کا و فتح الله چی ترور تشکیلاتی (فتو) اولماقلا ترور تشکیلات‌لاری‌نین فعالیت‌لرینین و مالی قایناق‌لارینین قارشی سینین آلینماسی باره‌ده داها فعال موباریزه آپاریلماسینی گؤزلدیک‌لرینی سؤیله‌ دی.
جمهور باشقانی اردوغان مرکل-ه  گ20-نین نوبتی صدرلیگینی تحویل آلدیغینا گؤره آلمانیانی تبریک ائتدیگینی ده بیلدیردی.
آلمانیا، دونن اعتباریله گ20 –نین نوبتی صدرلیگینی چین‌دن تحویل آلدی.
دؤور باشقانلیغی 2017-جی ایلین نوامبر آیی سونونا قدر ایجرا ائده‌جک آلمانیانین شعاری "بیر-بیرینه باغلی بیر دونیانی شکیل لندیرمک" اولا‌راق تعیین اولوندو.
آلمانیا دؤور باشقانلیغی گ20 ذیروه سی، 2017-جی ایلین 7-8 ژوئیه تاریخینده هامبورگ-داکی سرگی ساحه‌سینده کئچیریله جک.
گ20، آلمانیا،آمریکا، آرژانتین، استرالیا، برزیل، چین، اندونزی، فرانسا، جنوبی آفریقا، جنوبی کره، هندوستان، اینگیلتره، ایتالیا، ژاپن، کانادا، مکزیک، روسیا، سعودی عربیستانی، تورکیه و آوروپا بیرلیگی کومیسیون-دان تشکیل اولوب.
